

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.jūlijā Nr.323

 (protokols Nr.8, 51.p)

**Par zemes ierīcības projekta nekustamajam īpašumam „Bērzkalni”, Priekuļu pagastā, Priekuļu novadā, apstiprināšanu**

Priekuļu novada dome izskata SIA ,,Novadmērmieks”, juridiskā adrese Stacijas iela 2, Valmiera, elektroniski iesūtītu iesniegumu (17.07.2019., Nr.3-9/2019-3984), par zemes ierīcības projekta nekustamajam īpašumam „Bērzkalni”, Priekuļu pagastā, Priekuļu novadā, apstiprināšanu.

 Izvērtējot domes rīcībā esošo informāciju, konstatēts:

1. Nekustamais īpašums „Bērzkalni”, Priekuļu pagastā, Priekuļu novadā, ar kadastra Nr.4272 002 0059, sastāv no vienas zemes vienības, ar kadastra apzīmējumu 4272 002 0189;
2. SIA ,,RTRK” īpašuma tiesības uz nekustamo īpašumu „Bērzkalni”, Priekuļu pagastā, Priekuļu novadā ir nostiprinātas Priekuļu pagasta zemesgrāmatas nodalījumā Nr.255;
3. Priekuļu novada dome 2018.gada 27.decembrī pieņēma lēmumu „Par zemes ierīcības projektu nekustamajam īpašumam „Bērzkalni”, Priekuļu pagastā, Priekuļu novadā” (prot.Nr.13, p.29.), saskaņā ar kuru paredzēts sadalīt īpašumā ietilpstošo zemes vienību ar kadastra apzīmējumu 4272 002 0189 divās zemes vienībās;
4. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8, p.12.

Ievērojot iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, likuma „Par pašvaldībām” 21.panta pirmās daļas 27.punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Priekuļu novada domes Apvienotās komitejas 2019.gada 25.jūlija (protokols Nr.4) atzinumu, atklāti balsojot: PAR - 12 (Elīna Stapulone, Juris Sukaruks, Baiba Karlsberga, Aivars Tīdemanis, Dace Kalniņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova), PRET – nav, ATTURAS – nav, Priekuļu novada dome **nolemj:**

1. Apstiprināt zemes ierīcības projektu, kas paredz nekustamajā īpašumā „Bērzkalni”, Priekuļu pagastā, Priekuļu novadā, ietilpstošās zemes vienības ar kadastra apzīmējumu 4272 002 0189 sadalīšanu divās atsevišķās zemes vienībās, saskaņā ar pielikumu;
2. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 002 0220 – Nr.1 zemes ierīcības projektā, saglabāt esošo nosaukumu ,,Bērzkalni”, Priekuļu pagastā, Priekuļu novadā;
	1. zemes vienības ar kadastra apzīmējumu 4272 002 0220 platība 55.5ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 002 0220 zemes lietošanas mērķis – zeme, uz kuras galvenā saimnieciskā darbība ir mežsaimniecība (0201);
3. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 002 0219 – Nr.2 zemes ierīcības projektā, piešķirt nosaukumu
,,Bērzkalnu Lauks”, Priekuļu pagastā, Priekuļu novadā;
	1. zemes vienības ar kadastra apzīmējumu 4272 002 0219 platība 34.8ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 002 0219 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
4. Lēmumu nosūtīt elektroniski SIA ,,Novadmērnieks” un VZD Vidzemes reģionālajai nodaļai, un SIA ,,RTRK”, Lielā iela 9. Saldus, Saldus novads, LV-3801.

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Pielikumā: grafiskais attēlojums uz 1 lapas.

Domes priekšsēdētāja (paraksts) Elīna Stapulone